Calendario de Auguste Comte

Auguste Comte, en 1849, ia publici un calendario de 13 menses, cual el ia nomi la Calendario Positiviste. Lo conteni 13 menses de 28 dias o esata cuatro semanas. On ave un plu dia a la fini de la anio cual no ave un nom normal, e un plu dia (dia 366) en cada anio cuatro. Cada anio comensa a "lundi, la prima de Moxe". La calendario comensa con 1789 como anio un, e 2000 ia es la anio 212. Cada mense ave esta forma:

Lundi 	Mardi 	Mercurdi 	Jovedi 	Venerdi 	Saturdi 	Soldi1 	2 	3 	4 	5 	6 	78 	9 	10 	11 	12 	13 	1415 	16 	17 	18 	19 	20 	2122 	23 	24 	25 	26 	27 	28 

Comte ia sujesta nomes per la menses:

 1.  Moxe
 2.  Homero
 3.  Aristotele
 4.  Arcimede
 5.  Caesar
 6.  San Paulo
 7.  Charlemagne
 8.  Dante
 9.  Gutenberg
 10. Shakespeare
 11. Descartes
 12. Frederick II
 13. Bichat

Cada dia es nomida per un person importante en campos pertinente a la person de la mense, per esemplo...

 14 Moxe = Buda
 21 Aristotele = Socrate
 7 Gutenberg = Columbo
 28 Shakespeare = Mozart
 28 Descartes = Hume
 7 Bichat = Galileo

La calendario e August Comte ia es partal adotada par International Fixed Calendar League, un asosia cual ia ave ofisias en London e Rochester, New York. La sola cambias: la semana comensa con soldi en loca de lundi, la nomes de la plu de menses es la nomes comun, un mense nova es poneda entre junio e julio, nomida "sol" o "midi", e la dia 366 es poneda a la fini de sol/midi.  La asosia ia es cluida en la desenio de 1930.

Category:Calendario